als_Latn dik_Latn sag_Latn
Furnizimi me bateri 1.5 A V për zgjedhjet e parakohshme parlamentare do t’i kushtojë Komisioni Qendror të Zgjedhjeve (KQZ) 15 mijë e 400 euro.
Komisioni Qendror i Zgjedhjeve (KQZ) e ka publikuar njoftimin për dhënie të kësaj kontrate në faqen zyrtare të Komisionit Rregullativ për Prokurim Publik (KRPP).
Sipas njoftimit, kontrata në vlerë prej 15 mijë e 480 euro i është besuar kompanisë “Orbico” Sh.p.k.
Kjo kompani ishte kujdesur që të furnizojë me bateri KQZ-në edhe në zgjedhjet e parakohshme të vitit 2014 dhe në zgjedhjet lokale të vitit 2013.
Furnizim me bateri në vlerë prej 437 eurove (sipas njoftimit), kompania “Orbico” Sh.P.K, kishte realizuar edhe për zgjedhjet e jashtëzakonshme për kryetar të Drenasit të mbajtura vitin e kaluar.
Blerjen e baterive KQZ-ja e ka realizuar me procedurën e negocimit, pa publikim të njoftimit apo thirrjes për kontratë edhe në këto zgjedhje.
Nga zgjedhjet e vitit 2013 deri te zgjedhjet e parakohshme 2017, KQZ-ja ka realizuar trend të njëjtë të shpenzimeve për bateri.
Vlerë lehtësisht më e lartë shënohet këtë vit.
Nga zgjedhjet e 2013-ës deri në zgjedhjet e parakohshme parlamentare të këtij viti, rezulton se KQZ-ja mesatarisht shpenzon 15 mijë e 300 euro për bateri (duke mos përfshirë shpenzimet për zgjedhjet e parakohshme 2016 në Komunën e Drenasit).
Në shpenzimet e përgjithshme i bie që KQZ-ja shpenzoi mbi 46 mijë euro për blerjen e baterive.
Përderisa KQZ përdor bateritë për plotësimin e nevojave të saja për mbarëvajtje të zgjedhjeve, në anën tjetër bateritë janë bërë edhe subjekt i fushatës së partive politike.
Kandidati për kryeministër nga Lëvizja “Vetëvendosje” Albin Kurti kishte thënë se kjo lëvizje nuk punon me bateri, përderisa Partia Demokratike e Kosovës (PDK) kishte përdorur bateritë në një video promovuese politike.
Kurti: LVV nuk Funksionon me Bateri
Spoti i Baterive të PDK-së Shkel Rregullat Televizive
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn